b'\n_START_ARTICLE_\nHormon rasta\n_START_PARAGRAPH_\nHormon rasta (naziva se i somatotropin) je hormon prednjeg re\xc5\xbenja hipofize._NEWLINE_Hormon rasta je po kemijskoj strukturi jednola\xc4\x8dani polipetid koji se sastoji od 191 aminokiseline_NEWLINE_Hormon rasta djeluje u stanicama na procese koji rezultiraju pove\xc4\x87anom sintezom proteina, te smanjenom razgradnjom proteina. U\xc4\x8dinak pove\xc4\x87ane sinteze bjelan\xc4\x8devina odnosi se na sva tkiva u tijelu, a najvi\xc5\xa1e je izra\xc5\xbeen na rastu kosti i hrskavica._NEWLINE_Hormona rasta djeluje i na poja\xc4\x8dano iskori\xc5\xa1tavanje masti za dobivanje energije, pove\xc4\x87anjem osloba\xc4\x91anja masnih kiselina, te na smanjenje iskori\xc5\xa1tavanja glukoze i poja\xc4\x8danu sintezu glikogena u stanicama._NEWLINE_Izlu\xc4\x8divanja hormona rasta reguliraju somatostatin i somatokrinin (somatoliberin), hormoni hipotalamusa, od kojih somatostatin ko\xc4\x8di lu\xc4\x8denje hormona rasta, dok somatokrenin osloba\xc4\x91a hormon rasta. Uz ove molekule poja\xc4\x8dano lu\xc4\x8denje hormona rasta uzrokuju vanjski podra\xc5\xbeaji npr. gladovanje, hipoglikemija, mi\xc5\xa1i\xc4\x8dni rad, trauma, stres. Grelin je potentan stimulator lu\xc4\x8denja hormona rasta.'